open-index/open-wikipedia-markdown huggingface dataset:
Luettelo hämähäkeistä

Tämä on epätäydellinen **luettelo [[hämähäkit|hämähäkeistä]]**.

## A
* aitoristihämähäkki
* ampiaishämähäkki

## B
* brasilianvaeltajahämähäkki

## C
* chilentarantula

## G
* goljatlintuhämähäkki

## H
* harmaalintuhämähäkki
* heittoverkkohämähäkki
* hiirihämähäkki
* hoivahämähäkki
* huonehämähäkki
* huppuhämähäkki
* hämähäkinsyöjä

## I
* ilveshämähäkki
* isorantahämähäkki

## J
* jahtihämähäkki

## K
* kaivajahämähäkki
* kanervahämähäkki
* kastehelmihämähäkki, viitannee sukuun *Argyrodes*, englanniksi "dewdrop spider"
* keilahämähäkki
* kellarihämähäkki, mahdollisesti sama kuin vaaksiaishämähäkki, joka on englanniksi "cellar spider"
* keltapussihämähäkki, oletettavasti suku *Cheiracanthium*, englanniksi "yellow sac spider"
* kiitohämähäkki
* kolmioriippuhämähäkki
* korsihämähäkki
* kukkahämähäkki
* kultaverkkohämähäkki
* kurkkuhämähäkki
* kuusisilmähämähäkki

## L
* *[[Latrodectus hasselti]]*
* lintuhämähäkit
* luolahämähäkki

## M
* malaganluukkuhämähäkki
* marmoriristihämähäkki
* meksikonpunapolvitarantula
* mustaleski

## P
* perhehämähäkki
* piiloruskohämähäkki

## R
* rantahämähäkki
* rapuhämähäkki
* riippuhämähäkki
* ristihämähäkki
* ruokohämähäkki

## S
* seeprahyppijä
* siltahämähäkki
* susihämähäkki
* sydneyntunneliverkkohämähäkki
* sylkyhämähäkki

## T
* tiikerihämähäkki
* tunneliverkkohämähäkki

## V
* vaaksiaishämähäkki
* valkoperähämähäkki
* viherhämähäkki
* verhoilijahämähäkki
* vesihämähäkki
Lämmönjohtuminen

**Lämmönjohtuminen** on lämmön siirtymistä aineen sisällä aineen elektronien ja muiden mikroskooppisten rakenneosasten liikkeen ja törmäysten välityksellä. Lämpö voi siirtyä johtumalla myös aineesta toiseen, mikäli aineet ovat kosketuksissa toisiinsa. Muut lämmön siirtymistavat ovat lämpösäteily ja konvektio.

Johtumisessa lämpö siirtyy aina korkeammasta matalampaan lämpötilaan eli lämpimästä kylmään lämpöopin lainalaisuuksien mukaan siten, että lämpötilaerot pyrkivät tasoittumaan. Eri aineet johtavat lämpöä eri lailla. Metallit johtavat lämpöä hyvin, mutta nesteet ja kaasut huonosti.

Lämmön johtumista mitataan lämpöresistanssilla tai sen käänteisarvolla lämmönjohtavuudella.

## Lähteet
Jaavanmeri

**Jaavanmeri** () on noin 433&nbsp;000 neliökilometrin suuruinen sisämeri Indonesian saaristossa Jaavan ja Borneon välissä. Se on Tyynenmeren läntinen reunameri. Jaavanmeri on matala meri, sen keskisyvyys on 46 metriä. Sen vesi on vähäsuolaista, ja pintaveden lämpötila on 28–29 °C ympäri vuoden.

## Sijainti ja koko
Jaavanmeri on Tyynenmeren läntinen reunameri ja Indonesian sisämeri Jaavan ja Borneon saarten välissä. Borneo reunustaa sitä pohjoisesta ja Jaava etelästä. Jaavanmerestä koilliseen on Makassarinsalmi, ja siitä itään ovat Sulawesi, Flores ja Bali. Sundasalmi erottaa sen lounaassa Intian valtamerestä. Lännessä sitä rajoittaa Sumatra ja luoteessa Bangkan ja Belitungin saaret. Jaavanmeren luoteispuolella sijaitsee Etelä-Kiinan meri, itäpuolella Floresinmeri ja kaakkoispuolella Balinmeri.

Jaavanmeri on itä–länsi-suunnassa 1&nbsp;450 kilometriä ja pohjois–etelä-suunnassa 420 kilometriä pitkä. Sen pinta-ala on 433&nbsp;000 neliökilometriä.

## Geologia ja oseanografia
Geologisesti Jaavanmeri on Sundan mannerjalustan eteläisin osa. Se on matala meri, ja sen keskisyvyys on 46 metriä. Koska Jaavanmeren pohja on lähes täysin tasaista ja siellä on selviä vanhoja jokiuomia, mannerjalusta on joskus ollut melko tasaista peneplaania.

Jaavanmeren pintavirrat virtaavat kesäkuulta elokuulle lännestä itään, kun Etelä-Kiinan meren virtaus tulee Jaavanmereen Karimatansalmen kautta. Vesi virtaa Jaavanmerta pitkin kohti Floresinmerta. Syyskuulta toukokuulle virtaus on Floresinmerestä kohti Jaavanmerta.

Jaavanmeri on vähäsuolainen, koska se saa runsaasti vettä siihen virtaavista joista. Monsuuni vaikuttaa selvästi sekä sen lämpötilaan että sen suolaisuuteen. Talvella meren pintalämpötila on noin 29 °C ja suolaisuus 31,3–32,0 ppt. Kesällä sinne virtaa merellisempää vettä, ja silloin suolaisuus on länsiosassa noin 32,0 ppt ja itäosassa 34,0 ppt. Pintalämpötila on noin 28,5 °C.

## Ihmistoiminta
Jaavanmereltä saadaan sekä öljyä että maakaasua. Öljyntuotantoa harjoitetaan meren eteläosassa Jaavan rannikolla ja Borneon kaakkoispuolisella alueella.

Jaavanmerellä käytiin 1942 toisen maailmansodan Jaavanmeren taistelu. Liittoutuneet menettivät taistelussa viisi alusta, ja japanilaiset pääsivät miehittämään Jaavan.

## Lähteet
Qeqertarsuaq

**Qeqertarsuaq** eli **Disko** on saari Grönlannin länsipuolella. Saaren pinta-ala on noin 8&nbsp;578 neliökilometriä, joten se on yksi maailman sadasta suurimmasta saaresta. Saaren etelärannikolla sijaitsee Qeqertarsuaqin kaupunki (ent. Diskofjord), jossa on muun muassa satama. Kaupungissa on noin tuhat asukasta. Saarella on Kööpenhaminan yliopiston arktinen tutkimusasema. Siellä on myös ruskohiili- ja rautamalmiesiintymiä.

## Lähteet

## Aiheesta muualla

* Qeqertarsuaq  Greenland.org
James M. Buchanan

**James McGill Buchanan** (3. lokakuuta 1919 – 9. tammikuuta 2013) oli yhdysvaltalainen taloustieteilijä, joka tunnetaan erityisesti julkisen valinnan teorian kehittäjänä. Buchanan sai vuoden 1986 Nobelin taloustieteen palkinnon juuri ansioistaan tämän teorian kehityksessä.

Buchanan julkaisi 59 kirjaa ja melkein 600 muuta tieteellistä julkaisua. Hänen tunnetuin teoksensa on *The Calculus of Consent: Logical Foundations of Constitutional Democracy* vuodelta 1962.

Buchanan totesi, että poliitikkoja ja virkamiehiä ajaa oman edun tavoittelu siinä missä muitakin. Siksi politiikassa vaikuttavat pyrkimys uudelleenvalintaan, painostusryhmien edut, lahjonta ja muu korruptio, ja vähemmistöt ja veronmaksajat usein kärsivät. Myyttiä vallanpitäjien epäitsekkyydestä Buchanan piti haitallisena. Vain kilpailu voi pitää itsekkyyden kurissa. 

Buchanan ehdotti ratkaisuksi, että suuret menonlisäykset ja muut merkittävät lait vaatisivat määräenemmistöä ja lakien pitäisi vaikeuttaa valtiovelan lisäämistä. Kansanäänestys voisi olla eräs tarvittava uusien lakien lisäkynnys. 

## Lähteet

## Aiheesta muualla
* James Buchananin muistokirjoitus Helsingin Sanomissa
* James Buchanan Nobel-säätiön sivuilla (englanniksi)
*
Balilaiset aakkoset

**Balilaiset aakkoset** ovat aakkoset, joita ennen käytettiin balin kielen kirjoittamiseen. Balilaiset aakkoset ovat ns. abugida-aakkoset, eli niissä perusmerkit ilmaisevat konsonanttia. Useimmat vokaalit ilmaistaan tarkemerkeillä tai joissakin tapauksissa jätetään kokonaan ilmaisematta. Sitä kirjoitetaan vasemmalta oikealle eikä välilyöntejä käytetä..

Suurin osa balin puhujista ei hallitse balilaisia aakkosia, sillä nykyään latinalaiset aakkoset ovat korvanneet ne. Balilaisia aakkosia käytetään enää joihinkin uskonnollisiin kirjoituksiin. Tyypillisimpiä näistä ovat ns. lontar-kirjoitukset, jotka kirjoitetaan palmunlehtiin, sekä ulap-ulap, joita ripustetaan temppeleihin ja uusiin rakennuksiin.

## Numerot

Lähde:

## Lähteet
Koko

**Koko** voi tarkoittaa seuraavia:

* koko, esineen suuruus, esimerkiksi
** vaatteiden koot
** kenkien koot, kengännumerot
** paperiarkkien koot
* Koko-teatteri, helsinkiläinen teatteri
*KOKO-ontologia, Kansalliskirjaston ylläpitämä kokoelma suomalaisia ontologioita
* KOKO, työ- ja elinkeinoministeriön koordinoima alueellinen koheesio- ja kilpailukykyohjelma
* Koko (1971–2018), viittomakieltä oppinut naarasgorilla
* Koko, ihmisen nimenä:
** Koko Taylor (1928–2009), yhdysvaltalainen blueslaulaja
** Kōko Tsurumi (s. 1992), japanilainen telinevoimistelija
Ratavirasto

**Ratavirasto** () oli Ruotsin valtion omistama rautatiehallinnon väylävirasto, joka vastasi Ruotsin rataverkon valtiollisen osan ylläpidosta sekä rautatieliikenteen ohjauksesta. Viraston vastine Suomessa oli Ratahallintokeskus. Se perustettiin vuonna 1988, kun Statens Järnvägar jaettiin osiin. Rataviraston pääkonttori sijaitsi Borlängessä, ja sen viimeinen virkaatekevä johtaja oli Minoo Akhtarzand.

Rataviraston toiminnot siirrettiin 1. huhtikuuta 2010 aloittaneeseen Liikennevirastoon.

## Lähteet

## Aiheesta muualla
Henna Raita

**Henna Raita** (s. 24. tammikuuta 1975 Lahti) on suomalainen alppihiihtäjä. Hän edusti urallaan Lahden Hiihtoseuraa. Raita lopetti uransa kesäkuussa 2006.

Raita suoritti ylioppilastutkinnon Salpausselän urheilulukiossa Lahdessa. Raita on opiskellut Lapin yliopiston taiteiden tiedekunnassa.

Raita on kirjoittanut ja julkaissut musiikkia artistinimellä **Hehewuti**.

## Sijoitukset
***2005–2006:**
**Talviolympialaiset 2006: Pujottelu 20.
**Alppihiihdon maailmancup 2005–2006: Pujottelu paras sijoitus 15. Aspen 11. joulukuuta 2005 ja Levi 11. maaliskuuta 2006
**SM-kilpailut: Suurpujottelu 11.

***2004–2005:**
**Alppihiihdon maailmanmestaruuskilpailut 2005: Pujottelu 11.
**Alppihiihdon maailmancup 2004–2005: Pujottelu kokonaiskilpailu 24., paras sijoitus 11. Lenzerheide 12. maaliskuuta 2005
**SM-kilpailut: Paripujottelu 7., pujottelu 3., supersuurpujottelu 2. ja suurpujottelu 3.

***2003–2004:**
**Alppihiihdon maailmancup 2003–2004: Pujottelu kokonaiskilpailu 35., paras sijoitus 11. Megeve 5. tammikuuta 2004. Suurpujottelussa ei kertaakaan toiselle kierrokselle.
**SM-kilpailut: Supersuurpujottelu 5., suurpujottelu 4., paripujottelu 1. ja pujottelu 2.

***2002–2003:**
**Alppihiihdon maailmanmestaruuskilpailut 2003: Pujottelu 22.
**Alppihiihdon maailmancup 2002–2003: Pujottelu kokonaiskilpailu 33., paras sijoitus 20. Bormio 5. tammikuuta 2003, suurpujottelu paras sijoitus 45. Åre 6. maaliskuuta 2003, pudotuspujottelu 17. Sestriere 15. joulukuuta 2002
**SM-kilpailut: Suurpujottelu 4.

***2001–2002:**
**Talviolympialaiset 2002: Pujottelu 8., suurpujottelu ulosajo
**Alppihiihdon maailmancup 2001–2002: Pujottelu kokonaiskilpailu 20., paras sijoitus 6. Saalbach 13. tammikuuta 2002
**Eurooppa-cup: Pujottelu paras sijoitus 3.
**SM-kilpailut: Suurpujottelu 1.

***2000–2001:**
**Alppihiihdon maailmancup 2000–2001: Pujottelu kokonaiskilpailu 13., paras sijoitus 9. Sestriere 10. joulukuuta 2000, Suurpujottelu paras sijoitus 32. Semmering 30. joulukuuta 2000
**SM-kilpailut: Suurpujottelu 2.

***1999–2000:**
**Alppihiihdon maailmancup 1999–2000: Pujottelu kokonaiskilpailu 18., paras sijoitus 6. Åre 20. helmikuuta 2000
**Eurooppa-cup: Pujottelu 3.
**SM-kilpailut: Pujottelu 2.

***1997–1998:**
**Alppihiihdon maailmancup 1997–1998: Pujottelu kokonaiskilpailu 50.
**Eurooppa-cup: Pujottelu 1., kokonaiscup 7.
**SM-kilpailut: Pujottelu 3., supersuurpujottelu 5., paripujottelu 4.

***1995–1996:**
**SM-kilpailut: Pujottelu 2., suurpujottelu 2., supersuurpujottelu 3., syöksy 3.

***1994–1995:**
**SM-kilpailut: Suurpujottelu 2., supersuurpujottelu 3.

***1993–1994:**
**SM-kilpailut: Syöksy 2., supersuurpujottelu 2., suurpujottelu 2., pujottelu 1.

***1992–1993:**
**SM-kilpailut: Syöksy 2., suurpujottelu 1., pujottelu 1.

***1991–1992:**
**Nuorten MM-kilpailut: Suurpujottelu 38.
**SM-kilpailut: Supersuurpujottelu 2., suurpujottelu 4. 
**Nuorten SM-kilpailut: Suurpujottelu 1., supersuurpujottelu 1., pujottelu 1., syöksy 1. 

***1990–1991:**
**SM-kilpailut: Suurpujottelu 5., syöksy 2.
**Nuorten SM-kilpailut: Supersuurpujottelu 2., suurpujottelu 2., syöksy 1., pujottelu 5.

## Lähteet

## Aiheesta muualla
* Raidan tiedot Hiihtoliiton sivuilla
*
Folke Bernadotte

**Folke Bernadotte** (2. tammikuuta 1895 Tukholma, Ruotsi – 17. syyskuuta 1948 Jerusalem, Israel) oli ruotsalainen diplomaatti, upseeri, kreivi ja Punaisen Ristin johtaja. Hänet muistetaan neuvotteluista, jotka johtivat 27&nbsp;000 vangin vapauttamiseen saksalaisilta keskitysleireiltä toisen maailmansodan aikana sekä YK:n neuvottelijana Arabien-Israelin konfliktissa vuosina 1947–1948.

## Ura
Sodan aikana Bernadotte oli Ruotsin Punaisen ristin varapuheenjohtaja. Hän yritti vuonna 1945 neuvotella aselepoa Saksan ja liittoutuneiden välille. Hän sai Heinrich Himmleriltä 24. huhtikuuta 1945 antautumisehdotuksen, jossa Saksa tarjoutui lopettamaan sotatoimet Isoa-Britanniaa ja Yhdysvaltoja vastaan, mutta jatkamaan taisteluita Neuvostoliittoa vastaan. Bernadotte välitti tarjouksen Harry Trumanille ja Winston Churchillille.

Bernadotte johti pelastusoperaatiota, jossa norjalaisia, tanskalaisia ja ruotsalaisia internoituja haettiin valkoisilla busseilla keskitysleireiltä Ruotsin sairaaloihin. 27&nbsp;000 vankia vapautettiin, huomattava osa heistä juutalaisia. Vuonna 1946 Bernadotte valittiin Ruotsin Punaisen Ristin puheenjohtajaksi.

Vuonna 1948 Bernadotte oli YK:n neuvottelijana Palestiinan kysymyksessä. Äärisionistiseen Lehi-ryhmään kuuluvat salamurhaajat tappoivat hänet Israelissa 17. syyskuuta 1948. Murhan tehnyttä sissiryhmää johti myöhempi Israelin pääministeri Jitzhak Shamir.

## Yksityiselämä
Folke Bernadotte oli kuningas Oskar II:n pojanpoika ja Kustaa V:n veljenpoika. Hänen isänsä Oscar Bernadotte oli kuitenkin luopunut kruununperimysoikeuksistaan avioituessaan Ebba Munckin kanssa, minkä vuoksi myöskään Folke Bernadottea ei sukulaisuudestaan huolimatta pidetty kuningashuoneeseen kuuluvana. 

Folke Bernadotte meni naimisiin syntyjään yhdysvaltalaisen Estelle Manvillen (1904–1984) kanssa 1920-luvun lopulla.

## Lähteet

 

## Aiheesta muualla

* "Kaksi huonetta ja keittiö", dollariprinsessa ja kuninkaan veljenpoika, Aamulehti, 24.02.1929, nro 54, s. 14, Kansalliskirjaston digitaaliset aineistot
Some Might Say

**Some Might Say** on rock-yhtye Oasiksen kappale ja single, joka julkaistiin 24. huhtikuuta 1995. Single oli erittäin odotettu ja nousikin saman tien Ison-Britannian single-listan sijalle 1. *Some Might Say* oli ensimmäinen single menestysalbumilta *[[(What’s the Story) Morning Glory?]]* ja samalla yhtyeen ensimmäinen Britannian singlelistan ykkönen. Singleä on myyty pelkästään kotimaassaan Britanniassa yli 640&nbsp;000 kappaletta. Sen B-puolia ovat ”Talk Tonight”, ”Acquiesce” ja ”Headshrinker”. Kappaleesta ”Acquiesce” tehtiin musiikkivideokin ja se julkaistiin radiosinglenä vuonna 1998 B-puolikokoelman *[[The Masterplan]]in* promotoimista varten. ”Some Might Say” julkaistiin myös yhtyeen ”best of” -kokoelmalla *[[Stop the Clocks]]*, kuten myös b-puolen kappaleet ”Talk Tonight” ja ”Acquiesce”.

Noel Gallagher on todennut ”Some Might Say” -kappaleesta: ”Kirjoitin laulun kun olin köyhä ja asuin Chiswickissä (Hounslow, Lontoo). Niihin aikoihin minulla oli tapana olla todella kännissä ja pihalla kirjoittaessani, joten en voi tietää mitä ajattelin.” ja ”Minulle se on esimerkki Oasis-biisistä. Mielestäni Some Might Say määrittelee mistä Oasiksessa on kyse.”
 
## Kappaleet
Kaikki kappaleet kirjoittanut Noel Gallagher, ellei toisin mainita.

*CD CRESCD 204
#"Some Might Say" - 5:28
#"Talk Tonight" - 4:21
#"Acquiesce" - 4:24
#"Headshrinker" - 4:38

*7" CRE 204
#"Some Might Say" - 5:28
#"Talk Tonight" - 4:21

*12" CRE 204T
#"Some Might Say" - 5:28
#"Talk Tonight" - 4:21
#"Acquiesce" - 4:24

*Kasetti CRECS 204
#"Some Might Say" - 5:28
#"Talk Tonight" - 4:21

*Japani CD ESCA-6251
#"Some Might Say" - 5:27
#"Talk Tonight" - 4:21
#"Acquiesce" - 4:24
#"Headshrinker" - 4:39
#"Some Might Say" (Demo) - 6:47
#"You've Got to Hide Your Love Away" (Lennon / McCartney) - 2:16

*Australia CD HES 664059-2
#"Some Might Say"
#"It's Better People"
#"Rockin' Chair"
#"Live Forever" (live at Glastonbury ’95)

## Lähteet

## Aiheesta muualla
* Oasis - Some Might Say (Official Video) YouTubessa.
Pietro Mennea

**Pietro Paolo Mennea** (28. kesäkuuta 1952 Barletta – 21. maaliskuuta 2013 Rooma) oli italialainen pikajuoksija, myöhemmin poliitikko. 200 metrin maailmanennätys 19,72 oli hänen nimissään 17 vuoden ajan.

## Elämäkerta

Mennea aloitti kansainvälisen uransa 1971, jolloin hän osallistui yleisurheilun Euroopan-mestaruuskilpailuihin saavuttaen EM-pronssia 4&nbsp;×&nbsp;100 metrin viestijuoksussa. Vuoden 1974 yleisurheilun Euroopan-mestaruuskilpailuissa Roomassa Mennea voitti 200 metriä kotiyleisönsä edessä sekä tuli toiseksi 100 metrillä ja 4&nbsp;×&nbsp;100&nbsp;m viestissä. Vuoden 1978 EM-kilpailuissa Prahassa hän voitti kultaa sekä 100:lla että 200 metrillä.

Olympialaisissa hän voitti pronssia 200 metrillä Münchenissä 1972, ja kultaa Moskovassa 1980. Montrealissa 1976 hän selvisi 200 metrillä neljänneksi, vaikka oli harkinnut poisjääntiä koko kisoista.. Pikaviestissä hän sijoittui Italian joukkueen mukana kuudenneksi. Moskovan kisoissa Mennea karsiutui 100 metrillä välierissä, mutta voitti 200 metriä ajalla 20,19. 100 metrin voittaja Allan Wells hävisi kahdella sadasosalla. Pikaviestijoukkuetta Italialla ei ollut, mutta pitkässä viestissä Mennea ankkuroi Italian pronssille.

Vuonna 1979 Mennea osallistui opiskelijoiden maailmanmestaruuskilpailuihin Mexico Cityssä. Hän juoksi ohuessa ilmanalassa maailmanennätyksen 19,72, jonka rikkoi vasta Michael Johnson vuonna 1996.

Jo kerran uransa lopettanut Mennea teki paluun vuoden 1982 EM-kisoihin Italian 4&nbsp;×&nbsp;400 metrin viestijoukkueessa sijoittuen kuudenneksi. Hän otti osaa myös yleisurheilun ensimmäisiin MM-kisoihin Helsingissä 1983 saavuttaen pronssia 200 metrillä ja hopeaa pikaviestissä. Seuraavana vuonna hän kilpaili neljännen kerran peräkkäin olympialaisten 200 metrin finaalissa sijoittuen seitsemänneksi.

Los Angelesin kisojen jälkeen Mennea vetäytyi kilparadoilta, mutta teki vielä kerran paluun ottaen osaa Soulin olympialaisiin. Mennea selvisi jatkoon 200 metrin ensimmäisistä alkueristä, mutta ei ilmestynyt lähtöviivalle toisiin alkueriin.

Mennea voitti universiadeissa kultaa 100 metrin juoksussa vuonna 1975 sekä 200 metrin juoksussa vuosina 1973, 1975 ja 1979. Hän voitti Italian mestaruuden 100 metrillä vuosina 1974, 1978 ja 1980 sekä 200 metrillä ennätykselliset 11 kertaa vuosina 1971–1974, 1976–1980 ja 1983–1984.

Muistokirjoituksissa on todettu hänen myöntäneen kasvuhormonikokeilun aikana, jolloin se ei vielä ollut kiellettyä. Uransa jälkeen Mennea suoritti poliittisen tieteen, juridiikan ja kirjallisuuden yliopistotutkinnon sekä oli Euroopan parlamentin jäsen vuosina 1999–2004.

21. maaliskuuta 2013 Mennea kuoli sairaalassa parantumattomaan sairauteen.

Rooman Golden Gala 6. kesäkuuta on Pietro Mennean muistokilpailu.  Rooma-Milano - väliä vuonna 2014 aloittanut luotijuna kantaa Pietro Mennean nimeä.

## Ennätykset

*100&nbsp;m 10,01 (myötätuulessa 9,99)
*200&nbsp;m 19,72 (tasankoradalla 19,96)
*300&nbsp;m 32,23
*400&nbsp;m 45,87

## Lähteet

## Aiheesta muualla
*Pietro Mennean muistokirjoitus Helsingin Sanomissa
*
Eva Dahlgren

**Eva Charlotte Dahlgren-Attling** (s. 9. kesäkuuta 1960 Uumaja) on ruotsalainen laulaja ja lauluntekijä. 

Eva Dahlgren on ollut suosittu artisti Pohjoismaissa jo pitkin 1980-lukua, mutta vuoden 1991 albumista *En blekt blondins hjärta* muodostui hänen tähänastisen uransa menestyksekkäin myyntiluvuilla mitattuna. Albumilla ovat muun muassa kappaleet ”Vem tänder stjärnorna” ja ”Kom och håll om mig”. Vuoden 1995 albumi *Jag vill se min älskade komma från det vilda* syntyi poikkeuksellisesti yhteistyössä kapellimestari Esa-Pekka Salosen ja Tukholman sinfoniaorkesterin kanssa.

Dahlgren on osallistunut Melodifestivaleniin kahdesti. Vuonna 1979 hän sijoittui kolmanneksi kappaleella "Om jag skriver en sång" ja vuonna 1980 seitsemänneksi kappaleella "Jag ger mig inte".

Keväällä 2003 julkaistiin Dahlgrenin uuden yhtyeen Buddaboysin ensialbumi *Lost Peoples Area*. Dahlgren on kirjoittanut myös *Lasse ja Urmas* (Lars och Urban) -lastenkirjoja.  

Eva Dahlgren avioitui puolisonsa Efva Attlingin kanssa vuonna 2009 heti, kun sukupuolineutraali avioliittolaki astui voimaan Ruotsissa. Sitä ennen pari oli ollut rekisteröidyssä suhteessa vuodesta 1996. 

Dahlgren on yksi suosituimmista ruotsalaisista laulajista. Suomessa hän on myynyt 5 kultalevyn verran. 

Tasavallan presidentti Alexander Stubb myönsi Dahlgrenille Pro Finlandia -mitalin itsenäisyyspäivänä 2024. 

## Sooloalbumit
**Finns det nån som bryr sej om* (1978)
**Eva Dahlgren* (1980)
**För väntan* (1981)
**Tvillingskäl* (1982)
**Känn mig* (1984)
**Ett fönster mot gatan* (1984)
**Ung och stolt* (1987)
**Fria världen 1.989* (1989)
**En blekt blondins hjärta* (1991)
**För minnenas skull 1978 – 1992* (1992) (kokoelma-tupla)
**Jag vill se min älskade komma från det vilda* (1995)
**Lai Lai* (1999)
**Snö* (2005)
**Petroleum och tång* (2007)
**Jag sjunger ljuset* (2016)
**Evaluation* (2020)

## Kirjallisuutta
* 

## Lähteet

## Aiheesta muualla

* Dahlgrenin kotisivut
Wonderwall

**”Wonderwall”** on brittiläisen rock-yhtye Oasiksen kappale ja single vuodelta 1995. Sen on säveltänyt, sanoittanut ja sovittanut yhtyeen kitaristi Noel Gallagher, ja se on kolmas kappale Oasiksen toisella studioalbumilla *[[(What’s the Story) Morning Glory?]]*. ”Wonderwall” julkaistiin 30. lokakuuta 1995 albumin neljäntenä singlenä, ja se nousi muun muassa Britannian singlelistan kakkossijalle.

Noel Gallagher teki ja omisti ”Wonderwallin” silloiselle tyttöystävälleen, Meg Mathewsille. Kappale on saanut nimensä George Harrisonin vuoden 1968 albumista *[[Wonderwall Music]]*. Singlejulkaisun kannen on suunnitellut Brian Cannon, jota inspiroivat belgialaisen René Magritten surrealistiset maalaukset. Tyttö kuvassa on Oasiksen levyjä julkaisseen levy-yhtiö Creation Recordsin työntekijä. Kehyksiä pitävä käsi kuuluu Brian Cannonille. Kuvauspaikkana toimi Primrose Hill Lontoossa. Singlen b-puolia ovat *Round Are Way*, *The Swamp Song* ja *[[The Masterplan]]*.

## Kappaleet

Kaikki kappaleet kirjoittanut Noel Gallagher, ellei toisin mainita.

* UK CD CRESCD 215
# "Wonderwall" – 4:19
# "Round Are Way" – 5:42
# "The Swamp Song" – 4:19
# "The Masterplan" – 5:23

* UK 7" CRE 215
# "Wonderwall" – 4:19
# "Round Are Way" – 5:42

* UK kasetti CRECS 215
# "Wonderwall" – 4:19
# "Round Are Way" – 5:42

* UK 12" CRE 215T
# "Wonderwall" – 4:19
# "Round Are Way" – 5:42
# "The Swamp Song" – 4:19

* USA CD 49K 78204
# "Wonderwall" – 4:15
# "Round Are Way" – 5:41
# "Talk Tonight" – 4:11
# "Rockin' Chair" – 4:33
# "I Am the Walrus" (Live) – 8:14 (Lennon / McCartney)

* USA Kasetti EPIC 78216
# "Wonderwall" – 4:15
# "Round Are Way" – 5:41
# "Talk Tonight" – 4:11

## Aiheesta muualla
* Oasis - Wonderwall (Official Video) YouTubessa.

## Lähteet
Bass-saaret (Ranskan Polynesia)

**Bass-saaret** ovat saariryhmä Ranskan Polynesiassa. Sen saaria pidetään joskus Australsaarten eteläisimpänä osana. Bass-saaret sijaitsevat kuitenkin syrjässä muista Australsaarista. Bass-saaret muodostavat Ranskan Polynesian eteläisimmän osan. Saariryhmän suurimmat saaret ovat Rapa ja Marotiri. Rapa on saariryhmän ainoa asuttu saari. Siellä on runsaat viisisataa asukasta. Saarilla puhutaan rapan kieltä.

Rapa ja Marotiri sijaitsevat noin 420 kilometrin päässä toisistaan.  

## Lähteet
Bass-saaret

**Bass-saaret** voi nimityksenä viitata seuraaviin saaristoihin:

* Bass-saaret, saariryhmä Ranskan Polynesiassa
* Bass-saaret, saariryhmä Eriejärvessä.
Igbon kieli

**Igbo** eli **ibo** on Länsi-Afrikassa puhuttava nigeriläis-kongolainen kieli. Puhujat, jotka pääosin ovat igboja, asuvat entisen Biafran alueella, Nigeriassa. Kielellä on yhteensä noin 27 miljoonaa puhujaa, mikä tekee siitä maailman 52. suurimman kielen. Igbolla on useita murteita ja sen lähimmät sukulaiskielet ovat mm. ika ja ogbah.

Kielellä on virallisen vähemmistökielen asema Nigeriassa ja Päiväntasaajan Guineassa. Igboa käytetään laajalti eri medioissa kuten TV:ssa, radiossa ja lehdistössä.

Igboa on kirjoitettu latinalaisilla aakkosilla. Raamattu on käännetty kokonaisuudessaan igboksi vuonna 1906.

## Fonologia

### Konsonantit

Lähde:

### Vokaalit

Lähde:

Igbo on tonaalinen kieli, jossa tavujen äänenkorkeus eli tooni vaikuttaa sanan merkitykseen. Igbossa on kaksi toonia: matala ja korkea. Äänenkorkeuden merkitsemiseen ei kielessä ole vakiintunutta käytäntöä; usein sitä ei merkitä lainkaan.

## Lähteet
Igbo

**Igbo** eli **ibo** voi tarkoittaa:

*igboja, afrikkalaista etnistä ryhmää tai
*tämän ryhmän kieltä; katso igbon kieli.
Kulmakarvat

**Kulmakarvat** ovat sarja karvoja, jotka kasvavat silmäkuopan yläpuolella olevassa luisessa harjanteessa ihmisillä ja useimmilla muillakin nisäkkäillä. Kulmakarvat suojaavat silmää hieltä ja vedeltä. Ihmisellä kulmakarvoja on noin 500.

## Tehtävä
Kulmakarvojen tehtävä on suojata silmää esimerkiksi hieltä ja sateelta ohjaamalla ne silmien ohi. Niitä voi käyttää myös ilmehtimiseen.

## Ominaisuudet
Ihmisellä on yhteensä 500, ehkä jopa 1&nbsp;100 kulmakarvaa. Kulmakarvat uusiutuvat kokonaan noin neljässä kuukaudessa.

Joillakin ihmisillä kulmakarvat ovat kasvaneet yhteen. Länsimaissa on yleensä suosittu pitää rakoa kulmakarvojen välissä, mutta joissakin Aasian maissa yhteen kasvaneet kulmakarvat ovat olleet arvostettuja.

## Kasvu
Kulmakarvat kasvavat hitaammin ja jäävät lyhyemmiksi kuin hiukset, sillä niiden kasvukausi on vain neljä kuukautta. Muihin ihokarvoihin verrattuna niiden kasvu riippuu vähemmän ihmisen hormonitoiminnasta. Kulmakarvojen karvatupet ovat herkkiä vammoille, joiden seurauksena kulmakarvat saattavat joskus lakata kokonaan kasvamasta.

## Kulttuurihistoriaa
Kulmakarvoja on kaunisteltu aikojen saatossa eri tavoin. Kulmakarvoja tummennettiin yleisesti jo muinaisessa Egyptissä ja Babyloniassa. Kreikassa naiset käyttivät joskus tekokulmakarvoja, joita tehtiin vuohen karvoista. Roomalaiset naiset nyppivät kulmakarvojaan muotoillakseen niitä. Bysantin naisilla oli joskus tapana nyppiä kulmakarvansa suoraan linjaan ja maalata niiden alle musta viiva. Keskiajan Euroopassa naiset ajelivat usein kaikki kulmakarvansa, sillä ihanteena oli korkea otsa. Myös Kiinassa, Intiassa, Lähi-idässä ja muissa osissa Aasiaa kulmakarvojen nyppiminen on ollut suosiossa. Japanissa naiset ovat harrastaneet kulmakarvojen muotoilua. 1900-luvulta lähtien kulmakarvamuodit ovat länsimaissa vaihdelleet tuuheasta kapeaan. 1920-luvulla muodissa olivat kapeat kulmakarvat, minkä on arveltu johtuneen niiden ilmeikkyydestä elokuvissa. 1940-luvulla luonnollisemmat kulmakarvat palasivat naisilla jälleen muotiin. Seuraavina vuosikymmeninä tyylit vaihtelivat puoleen ja toiseen, mutta 1980-luvulla isot kampaukset tulivat muotiin ja sen myötä tuuheat kulmakarvatkin.

## Muokkaus
Kulmakarvoja voidaan trimmata nyppimällä, kemiallisesti, vahalla tai elektrolyysillä. Ne voidaan myös nyppiä kokonaan pois, jolloin tilalle voidaan piirtää halutun muotoiset kulmat esimerkiksi meikkikynällä – se oli suosittua ensi kertaa 1960-luvulla. 1980- ja 1990-luvuilla kulmakarvojen piti olla mahdollisimman huomaamattomat, 2010-luvulla hyvin näkyvät, paksut ja tummat. Nykyisin suosittuja ovat myös kulmalävistykset sekä tatuoinnin kaltaiset kestovärjäysmenetelmät. Kulmakarvojen visuaalinen vahventaminen *microblading*-tekniikalla ihoon käsin piirtämällä synnytti 2010-luvulla uuden ammattikunnan, *kulma-artistit* eli *kulmakarvataiteilijat*. Lopputulosta kutsutaan muun muassa nimellä *3D-kulmakarvat*.

## Ennätyksiä
Maailman pisimmät kulmakarvat on mitattu japanilaiselta Sumito Matsumuralta, 18,1 senttimetriä.

## Lähteet

## Aiheesta muualla
Yöhaikara

**Yöhaikara** (*Nycticorax nycticorax*) kuuluu laajimmalle levinneisiin haikaroihin. Nimensä mukaisesti tämä kosteikkolintu on aktiivisimmillaan öisin. Yöhaikara sopeutuu monenlaisiin oloihin ja etsii syötävää yhtä lailla syrjäisillä puustoisilla soilla ja merenrannoilla kuin riisipelloilla ja tekojärvilläkin. Sen elinikä on enintään 16 vuotta

## Koko ja ulkonäkö
Yöhaikaran pituus on 56–65 senttiä, siipiväli 105–112 senttiä ja paino 525–800 grammaa.

Yöhaikaralla on musta-harmaa selkä ja valkoinen mahanseutu ja kaula. Lisäksi sillä on musta päälaki josta lähtee pitkä valkea töyhtö, jolla suuri merkitys soidinmenoissa. Nokka on väriltään musta.

## Levinneisyys
Yöhaikaraa tavataan trooppisilla seuduilla ja lauhkean vyöhykkeen lämpimissä osissa laajalla alueella ympäri maailmaa. Euroopassa yöhaikaran esiintyminen on hyvin laikuttaista. Suomessa satunnainen vierailija.

## Elinympäristö
Yöhaikara elää rannikkoseuduilla, järvillä, lammilla, joilla, kosteikoilla ja suo- ja mangrovealueilla, eli aina veden läheisyydessä.

## Ravinto
Yöhaikara syö kaloja, sammakoita, kilpikonnia, liskoja, linnunmunia ja -poikia, nilviäisiä ja hyönteisiä.

## Kuvagalleria

Bihoreau_Gris_2.jpg|Yöhaikara, Quebec, Kanada.
Bihoreau_Gris_3.jpg|Yöhaikara, Quebec, Kanada.
Bihoreau_Gris_4.jpg|Yöhaikara, Quebec, Kanada.
Black Crowned Night Heron I2 IMG 4874.jpg|Yöhaikara, Kolkata, Intia.
Black-crowned Night Heron (Imm.) I IMG 7370.jpg|Esiaikuinen, Kolkata, Intia.
Black-crowned Night Heron I IMG 0334.jpg|Esiaikuinen saavuttamassa aikuisen höyhenpukua, Kolkata, Intia.
Young night heron.jpg|Nuori Yöhaikara, Oakland, Yhdysvallat.
Nycticorax nycticorax MHNT.jpg|Yöhaikaran muna.


## Lähteet

## Aiheesta muualla
*
Richie Ramone

**Richie Ramone** (oik. **Richard Reinhardt**, s. 11. elokuuta 1957) toimi Ramones-yhtyeen rumpalina vuosina 1983–1987.

Richie soitti kolmella albumilla (*[[Too Tough to Die]]*, *[[Animal Boy]]* ja *[[Halfway to Sanity]]*) ja noin 500 konsertissa. Hän myös kirjoitti yhtyeen kappaleen ”Somebody Put Something in My Drink”.

Richie erosi yhtyeestä vuonna 1987. *End Of The Century* -elokuvassa hän ilmoittaa syyksi sen ettei hän ollut Ramone kuin keikoilla, muulloin hän oli ulkopuolinen rumpali. Hän ei myöskään saanut itsensä mukaan tarpeeksi rahaa paidoista. Richien lähdettyä yhtyeestä Ramonesin rumpalina toimi Elvis Ramone, joka kuitenkin erotettiin yhtyeestä kahden keikan jälkeen samana vuonna ja rumpaliksi palasi Ramonesissa vuosina 1978-1983 soittanut Marky Ramone. Richie Ramone julkaisi ensimmäisen sooloalbuminsa *Entitled* lokakuussa 2013. Richie tunnetaan eläinten oikeuksia puolustavana ihmisenä.

## Lähteet
Igbot

**Igbot** eli **ibot** ovat pääasiassa Nigeriassa elävä etninen ryhmä, johon kuuluu joitakin kymmeniä miljoonia afrikkalaisia. Heitä on noin 15 prosenttia Nigerian väestöstä sekä monia kamerunilaisia. Myös heidän puhumansa kieli on nimeltään igbo eli ibo.

Nigerian igboista suurin osa asuu Abian, Anambran, Ebonyin, Enugun ja Imon osavaltioissa (yli 90 % väestöstä kussakin) sekä myös Deltan ja Riversin osavaltioissa (noin 40 % väestöstä kummassakin).

Igbot muodostavat Etelä-Nigerian toiseksi suurimman ihmisryhmän. He ovat sosiaalisesti ja kulttuurisesti monimuotoista väestöä, jotka asuvat maan kaakkoisosassa. Igbot koostuvat useista alaryhmistä, jotka kaikki puhuvat yhtä kieltä, ja asuvat hajallaan kylissä, joista puuttuu kaupungit ja keskitetyt valtakunnat, jotka ovat ominaisia muille Nigerian suurille ryhmille, kuten joruboille ja hausoille.

Igbot asuvat perinteisesti tiiviissä kylissä, jotka on rakennettu keskusaukion ympärille. Keskusaukiolla pidetään kokouksia ja seremonioita. Kylästä ulottuu joskus useiden kilometrien päähän laaja viljelysmaa, joka on jaettu lohkoihin, joista yhtä tai kahta viljellään vuosittain, kun taas muut ovat kesannolla. Kylien reunoilla ja niitä yhdistävien teiden varrella on hajallaan öljy- ja raffiapalmulehtoja. Sen jälkeen kun Nigeriasta löytyi öljyä, kyliin on vedetty tie, vesijohto ja sähkö sekä rakennettu terveysasema.

Eurooppalaiset ovat olleet igbojen kanssa tekemisissä 1400-luvulta asti. Rannikolla, missä igbot asuivat, käytiin vilkasta kauppaa, aluksi orjista, myöhemmin teollisuuden raaka-aineista kuten puutavarasta ja norsunluusta.

Vuonna 1966 igboihin kuuluneet upseerit yrittivät vallankaappausta ja julistivat sen jälkeen Biafran itsenäiseksi. Hausaväestön muslimit aloittivat kristittyjen igbojen massamurhaamisen, mikä johti igbojen pakenemiseen kotimaastaan itään, jossa heidän kansansa oli etnisistä ryhmistä runsaslukuisin.

## Lähteet
Kattohaikara

**Kattohaikara** (*Ciconia ciconia*) on kattohaikaroiden heimoon kuuluva lintulaji. Linnusta on käytetty aiemmin myös virosta kielestä johdettua nimitystä *valkea tuonenkurki*.

Nykyisen nimensä mukaisesti kattohaikara pesii usein katoilla. Suuressa osassa Eurooppaa kattohaikaraan suhtaudutaan myötämielisesti, ja paikoin haikaraa pidetään jopa hyvän onnen tuojana. Kansanperinteessä niiden kerrotaan tuovan ihmisille vauvoja silkkinyyteissä.

## Koko ja ulkonäkö
Kattohaikaran pituus on 100–110 cm, siipiväli 195–215 cm ja paino 2,3–4,4 kg. Se on lähes kokonaan valkoinen, ainoastaan siipisulat ovat mustat. Lisäksi haikaralla on pitkä punainen nokka ja jalat. Jalat ovat pitkät ja muihin haikaroihin verrattuna tukevat.

## Levinneisyys
Kattohaikara pesii Euroopassa, Länsi-Aasiassa sekä paikoin Afrikassa. Useimmat yksilöt talvehtivat Afrikassa Saharan eteläpuolella. Yksi alalaji elää Turkestanissa ja talvehtii Iranissa ja Intiassa.

Suomessa kattohaikara on säännöllinen vieras enimmäkseen keväisin maan eteläosissa. Voimakkaat ja pitkäaikaiset etelänpuoleiset tuulet tuovat huhti-toukokuussa Suomeen kattohaikaroita Virosta ja Venäjältä. Vuosittain tavataan joistain kymmenistä jopa neljään sataan kattohaikaraa. Suomessa ensimmäinen onnistunut kattohaikaran pesintä todettiin toukokuussa 2015 Tl. Koskella. Haikara pesi pylvään päähän rakennettuun pesään. Ensimmäinen kuoriutunut poikanen havaittiin juhannuksena. Poikasia kuoriutui kolme, mutta yksi kuoli, ja emo heitti sen pois pesästä. Birdlife Suomi ja Ylen Turun toimitus järjestivät nimikilpailun, ja rengastuksen yhteydessä poikaset saivat nimikseen Kinttu ja Kontti.



## Elinympäristö
Rannikot, järvien, jokien ym. vesistöjen rannat, kosteikot ja pellot, niityt ja asutetut seudut.

## Lisääntyminen
Kattohaikara on sukukypsä neljän vuoden iässä. Emo munii 1–5 munaa pesään, joka usein sijaitsee katolla, mutta lintu kelpuuttaa pesäpaikakseen myös tornit, puhelinpylväät ja puut. Haikaroille tehdään myös tarkoituksella pesäkehikkoja, koska kattohaikaran uskotaan tuovan onnea taloon.

## Ravinto
Kattohaikaran ravintoon kuuluvat sammakot, matelijat, pienet nisäkkäät, kalat, madot ja hyönteiset.

## Lähteet

## Aiheesta muualla
*Laiho, Ilkka 1979: Myöhäinen kattohaikara *Ciconia ciconia* Kiikalassa. - Lintumies 2.1979 s. 84. LYL.
*
*LuontoPortti: Kattohaikara (''Ciconia ciconia'')
*ITIS: Ciconia ciconia
203/50 VC

**203/50 VC** (**203 millimetrin 50 kaliiperin merikanuuna mallia Vickers Canetin lavetilla**) on suomalainen nimi kaliiperiltaan 203 millimetrin tykille, joka oli Vickersin 203/50 V -tykki Canetin lavetilla. Putken pituus oli 50 kaliiperia.

203/50 VC:n putken, mikä oli sama kuin 203/50 V:n, pituus oli 10&nbsp;200 millimetriä. Tykin kokonaispaino kilpineen oli 27&nbsp;500 kilogrammaa. Tykin kantama oli 28 kilometriä.

Obuhovin terästehdas kehitti 203/50 VC:n Vickersin 1900-vuosikymmenellä kehittämästä 203/50 V -tykistä Pietari Suuren merilinnoituksen tarpeisiin. Osa tykin osista tuli Vickersiltä.

Suomen itsenäistyttyä yksi 203/50 VC jäi maahan ehjänä venäläisten poistuttua. Se sijoitettiin Mäkiluotoon 1930-luvulla. Tykki evakuoitiin jatkosodan jälkeen asevarikolle Moskovan välirauhan mukaan. Tykki sijoitettiin Miessaareen 1963. Se hylättiin 1982 ja tykki kuuluu nykyään Sotamuseon kokoelmaan.
Jättiläiskilpikonnat

**Jättiläiskilpikonnat** ovat maakilpikonnien heimoon kuuluvia jättimäisiä kilpikonnia. Niitä tavataan Galápagossaarilla (*[[Galápagoksenjättiläiskilpikonna|Chelonoidis nigra]]*-lajikompleksi) ja Seychelleillä (aldabranjättiläiskilpikonna). Aiemmin lajeja oli myös Madagaskarilla, Réunionilla ja Mauritiuksella. 

Jättiläiskilpikonnat eivät ole taksonominen ryhmä vaan eri sukuihin kuuluva joukko isokokoisia lajeja. Monet niistä ovat  kuolleet sukupuuuttoon. Vuoden 2021 lajiluettelossaan kansainvälinen kilpikonnien tutkimusryhmä luettelee 20 vielä elossa olevaa kilpikonninen lajia tai alalajia, joiden kilven pituus on noin metrin tai enemmän. Suurin osa niistä elää vedessä.

Jättiläiskilpikonnat voivat painaa jopa 250 kiloa. Niiden kuori on erittäin kova, mutta ne ovat hyvin hidasliikkeisiä. Siksi ne olivatkin helppoa saalista kivääreillä varustetuille eurooppalaisille, jotka saapuivat niiden elinalueille. Nykyään kaikki jättiläiskilpikonnalajit ovat uhanalaisia.

## Katso myös
* Harriet, kuuluisa jättiläiskilpikonna.

## Lähteet
Behemoth

**Behemoth** on puolalainen, vuonna 1991 perustettu extreme metal -yhtye. Behemothilla on ollut tärkeä rooli puolalaisen underground metalin synnyssä. Ennen 2000-lukua Behemoth soitti black metalia pakanallisilla aiheilla, mutta albumillaan *[[Satanica]]* (1999) yhtye siirtyi nykyiseen ilmaisuunsa lisäten musiikkiinsa death metal -elementtejä ja vaikutteita Lähi-idän musiikista. Yhtyeen sanoitukset käsittelevät okkultismia, pakanallisuutta, antikristillisyyttä ja muinaisia uskontoja. Yhtyeen suosiosta kertoo, että sen albumi *[[Evangelion]]* (2009) nousi Puolan albumilistan ykköseksi.

Behemoth on lisätty niiden yhtyeiden listalle, joiden väitetään tukevan satanismia ja murhia. Ryhmittymä nimeltä Committee for Defense Against Sects antoi listan Puolan viranomaisille siinä toivossa, että se kieltäisi tällaisen musiikin.

## Jäsenet
* Nergal – laulu, kitara, koskettimet (1991–)
* Orion – bassokitara, laulu (2003–)
* Inferno – rummut (1997–)
* Seth – kitara, taustalaulu (2004–)

### Entiset
* Havoc – sähkökitara, laulu (1999–2004)
* Novy – bassokitara (2000–2003)
* Les Chaos – bassokitara (1996, 1998–1999)
* Baal Ravenlock – rummut (1991–1996)
* Frost – sähkökitara (1993–1995)
* Unholy Black Desecrator – bassokitara (1992)
* ”Mefisto” – bassokitara (1997–1999)
* ”Baeon von Orcus” – bassokitara (1993)
* ”Obscure Perversion” – sessiobasisti (1992)
* ”Marduk” – sähkökitara (1993)

## Diskografia

** Studioalbumit **
* 
* 
* 
* 
* 
* 
* 
* 
* 
* 
* 
* 
* 

** EP:t **
* 
* 
* 
* 
* 
* 
* 
* 
* 
* 

** Kokoelmalevyt **
* 
* 

** Livealbumit **
* 
* 
* 
* 
* 
* 

** Demot **
* 
* 
* 

** Splitit **
* 

** Tribuuttialbumit **
* 
* 
* 

## Videografia
**VHS**
* 

**DVD**
* 
* 

## Lähteet

## Aiheesta muualla

*Yhtyeen viralliset kotisivut
*Behemoth Metallimusiikki.net-sivustolla
* 
* 
* Behemothin virallinen YouTube-sivu
* Tuotanto ruodinnassa: Behemoth KaaosZine.
* J.A. Kaunisto: Raamatun repiminen vie black metal -yhtyeen oikeuteen? V2.fi 16.1.2010.
Andy Bell (laulaja)

**Andrew Ivan ”Andy” Bell** (s. 25. huhtikuuta 1964 Peterborough, Englanti, Yhdistynyt kuningaskunta) on brittiläisen synthpop-yhtye Erasuren laulusolisti.

Vuonna 1985 Depeche Moden ja Yazoon taakseen jättänyt Vince Clarke haki lehti-ilmoituksella laulajaa uuteen projektiinsa. Numerolla 41 auditioinut Bell tuli valituksi ja saman vuoden syyskuussa Clarken ja Bellin muodostama synthpop-yhtye Erasure julkaisi ensimmäisen singlensä ”Who Needs Love Like That”. Vuoteen 2007 mennessä Erasure on myynyt yli 14 miljoonaa äänitettä maailmanlaajuisesti. 

Laulajauransa ohella Bell on osallistunut lukuisiin AIDS- ja HIV-tutkimusta tukeviin hyväntekeväisyyskampanjoihin ja 14. joulukuuta 2004 hän tiedotti julkisuuteen olleensa vuodesta 1998 tietoinen omasta HIV-positiivisuudestaan.

Bell julkaisi sooloalbumin *Electric Blue* vuonna 2005. 

## Aiheesta muualla
### Muissa Wikimedia-projekteissa

### Wikimedian ulkopuolella
*Andy Bellin viralliset sivut
*Andy Bellin viralliset MySpace-sivut
*Erasuren viralliset sivut
Andy Bell

**Andy Bell** voi tarkoittaa ainakin seuraavia henkilöitä:

* Andy Bell, Erasure-yhtyeen laulaja
* Andy Bell, Oasis-yhtyeen basisti.
Ahjo (Kerava)

**Ahjo** on Keravan 5. kaupunginosa ja sijaitsee Lahdenväylän itäpuolella hieman yli kaksi kilometriä ydinkeskustasta itään. Alue koostuu Sorsakorven omakotitaloalueesta, Ahjon kerrostaloalueesta ja teollisuusalueesta. Kaupunginosan väkiluku oli 4&nbsp;871 (2014).

## Kuvaus
Alueen vanhoihin taloihin kuuluvat Koukkutien 1970-luvulla rakennetut julkisrahoitteiset VVO:n ja kaupungin kerrostalot ja Ratatien sekä Koukkutien vanha omakotitaloalue. Sorsakorven omakotitaloelue valmistui 1990-luvulla. Terästien varressa on vanha teollisuusalue. Kerrostaloalueella on useita VVO:n, kaupungin ja yksityisten omistamia kerrostaloja Koukkutiellä ja Terästiellä. Uusia taloja rakennetaan Terästien ja Ahjonsillan kupeeseen. Alueella on myös laajoja rakennettuja puistoalueita.

## Koulut ja päiväkodit
*Ahjon koulu (vuosiluokat 1–6)
*Päiväkoti Aarre
*Sorsakorven päiväkoti

## Palvelut
*K-Market Ahjontori
*Keinukallion talviurheilukeskus
*Ravintola ”Ahjon paja”
*Antiikkikauppa ”Oliver's Antique"
*Parturi-kampaamo ”Ahjon Hiuspiste”
*Alepa
*Ahjon grilli

## Liikenne
Autolla liikenneyhteydet Ahjoon ovat hyvät Helsingin ja Lahden suunnalta Lahdenväylää pitkin. Myös joukkoliikenneyhteydet ovat kohtuulliset. Talviaikataulukautena vuoroväli Terästien varteen ja Sorsakorpeen on arkisin ruuhka-aikoina noin 10–20 minuuttia, päivisin ja iltaisin 30 minuuttia ja viikonloppuisin 60 minuuttia. Kesäkautena vuoroväli arkisin on 30 minuuttia ja viikonloppuisin 60 minuuttia.

Ahjon joukkoliikennetarjontaa hoitavat linja 978 Keinukallioon, linja 978K Sipoon Bastukärriin sekä linja 738 Helsingin Kalasatamaan. Porvoonkatua pitkin radan toisella puolella kulkevat linjat 977 Ylikeravalle ja 985 Nikkilään. 

Linja-autojen aikataulut on pääsääntöisesti sovitettu Helsinkiin/Helsingistä kulkevien nopeiden R/D/Z-junien aikataulujen kanssa, mikä tarjoaa vaihtoyhteyden Keravan asemalla. Bussit myös tarvittaessa odottavat myöhässä kulkevaa junaa, jotta liityntäyhteys junasta bussiin toimisi.

Ahjossa suunnitellaan vanhan rautatieaseman ottamista uudelleen henkilöliikennekäyttöön.

## Lähteet
Pääsiäispupu

**Pääsiäispupu** tai **pääsiäisjänis** on kuvitteellinen jänis, joka tuo lapsille suklaamunia pääsiäisen aikaan monissa Länsi-Euroopan kulttuureissa ja Australiassa. Munia piilottava myyttinen eläin ei ole kaikkialla jänis: Sveitsissä munat tuo käki, ja Saksan joissakin osissa kettu, haikara tai hanhi.

Pääsiäisjäniksessä heijastuu esikristillinen *Ostarâ*, ja hedelmällisyysmyytti. Jänishän on tunnettu nopeasta lisääntymissyklistään. Pääsiäismuna liittyy tiiviimmin kristillisen mytologiaan, mutta molemmilla on yhteys kevääseen ja kuolema-elämä -vastakkainasetteluun kevään kynnyksellä.

Saksan Münchenissä oli Pääsiäispupumuseo.

## Lähteet
Nukkehallitus

**Nukkehallitus** eli **marionettihallitus** on muodollisesti itsenäinen mutta tosiasiallisesti ulkopuolisten tahojen tai toisen valtion määräysvallassa oleva hallitus. Termi on luonteeltaan halventava.

Usein nukkehallitus asetetaan valtaan sotilaallisen miehityksen seurauksena. Nukkehallituksen johtamaa valtiota voidaan kutsua **nukkevaltioksi**. Nukkevaltion keskeinen tehtävä on peittää valloittajan toimien laittomuus ja mobilisoida miehitettyjen alueiden väestö valloittajan palvelukseen. Tavallinen valtio voi vähitellen ajautua voimakkaamman valtion ohjailtavaksi. Vaihtoehtoisesti miehittäjä voi perustaa miehittämilleen alueille uuden, nukkehallituksen valvoman valtion. Esimerkki tällaisesta valtiosta on esimerkiksi Japanin 1930-luvulla hallitsema Mantšukuo, jonka alue kansainvälisen oikeuden näkökulmasta kuului Kiinan tasavallalle.

Nukkehallituksilla on usein vaikeuksia saada puolueettomien maiden tunnustusta tai jäsenyyttä kansainvälisissä järjestöissä. Nukkehallituksen ja nukkevaltion määritelmät erotetaan toisinaan niin, että nukkevaltio on kokonaan uusi poliittinen yksikkö, jonka miehittäjä on perustanut omia tarkoituksiaan varten. Nukkehallitus puolestaan hallitsee ennestään olemassaolevaa valtiota, vaikka hallitus itsessään onkin miehittäjän luomus. Toisen maailmansodan voittajavaltiot katsoivat, ettei Saksan asettamilla nukkehallituksella ollut hallitsemillaan alueilla erityisiä oikeuksia. Kansainvälisoikeudellisesta näkökulmasta nukkehallitusten toimia pidettiin miehittäjän toimina ja niitä sitoivat samat säädökset. 

Nykyajan nukkevaltioksi on katsottu vuosina 2014-2022 Ukrainan separatistien venäläismieliset hallitukset Donetsk ja Luhansk, jotka liitettiin laittomasti Venäjään syksyllä 2022.

## Katso myös
* Satelliittivaltio
* Terijoen hallitus
* Vasallivaltio

## Lähteet
Sarah Chang

**Sarah Chang** (s. 10. joulukuuta 1980 Philadelphia, Pennsylvania) on yhdysvaltalainen viulisti. Changin vanhemmat ovat Koreasta Yhdysvaltoihin muuttaneita muusikkoja. Hän sai ensimmäisen viulunsa 3-vuotiaana ja pääsi konservatorioon 7-vuotiaana. Hän konsertoi New Yorkin filharmonikkojen solistina ensi kerran 8-vuotiaana. 

Sarah Chang on levyttänyt yksinomaan EMI Classics -levymerkille.

Sarah Chang on esiintynyt useita kertoja Suomessa, mm. Helsingin kaupunginorkesterin, Turun filharmonisen orkesterin ja Oulu Sinfonian solistina.

Sarah Chang on saanut useita merkittäviä huomionosoituksia. Vuonna 2004 hän sai Hollywood Bowl Hall of Fame -palkinnon  sen kaikkien aikojen nuorimpana saajana ja World Economic Forum nimesi hänet vuonna 2008 *young global leaderiksi*.

 

## Diskografia
* 1992 Debut
* 1993 Pjotr Tšaikovski: Viulukonsertto. Lontoon sinfoniaorkesteri, Sir Colin Davis.
* 1996 Eduard Lalo; Vieuxtemps
* 1997 Simply Sarah
* 1998 Jean Sibeliuksen ja Felix Mendelssonin viulukonsertot. Konserttiäänitys. Berliinin filharmonikot, Mariss Jansons
* 1999 Sweet Sorrow
* 2000 Karl Goldmark: Viulukonsertto. Gürzenich-orkesteri, Köln, James Conlon
* 2001 Fire and Ice
* 2002 Antonín Dvořák: Viulukonsertto. Lontoon sinfoniaorkesteri, Sir Colin Davis
* 2003 Classical Legends (compilation)
* 2004 French sonats (Lars Vogt)
* 2004 Ralph Vaughan Williams: Sinfonies; The Lark Ascending. (Bernard Haitink)
* 2005 Andrew Lloyd Webber: Phantasie/Woman in White
* 2006 Dmitri Šostakovitš: Viulukonsertto 1 ja Sergei Prokofjev: Viulukonsertto 1. Berliinin filharmonikot, Simon Rattle
* 2007 Antonio Vivaldi: Neljä vuodenaikaa. Orfeus-kamariorkesteri
* 2009 Max Bruchin ja Johannes Brahmsin viulukonsertot. Dresdner Philharmonie, Kurt Masur

## Lähteet

## Aiheesta muualla
* NEWSWEEK Interview 
* EMI Biography 
* Sarah Changin kotisivut
Manx (kissa)

**Manx** eli **mansaarenkissa** on kissarotu, jonka tuntomerkki on häntä, tai pikemminkin sen puuttuminen. Manx on lihaksikas ja jäntevä, yleisilme on pyöreä. Takajalat ovat vahvat ja korkeat, vartalo on lyhyehkö ja tanakka, takamus pyöreä.

Manx on kotoisin nimensä mukaan Mansaarelta. Manxilla on sisarrotu, pitkäkarvainen manx eli cymric. Molemmat ovat samaa vanhaa rotua, vain turkin mitta on eri.

## Jalostus ja luonne
Manxeja syntyy neljällä eri hännän mitalla, täysin hännättömästä aina pitkähäntäiseen asti (MAN 51–54). Näistä näyttelyyn hyväksytään vain hännättömät (MAN 51/52) ja stumpy eli töpöhäntäinen (MAN 53). Jalostuskäyttöön ovat kuitenkin hyväksyttyjä kaikki neljä hännänmittaa. Turkki voi olla minkä värinen tahansa, mutta sen on oltava lyhyt ja kaksinkertainen. Luonteeltaan manxit ovat ystävällisiä, seurallisia ja leikkisiä, joskus jopa uteliaita. Sopeutuvaisen luonteensa takia ne sopivat hyvin lapsiperheisiin tai talouksiin, joissa on muita eläimiä.

## Terveys

Manx on lihaksikas ja jäntevä kissa. Hännän puuttuminen ei mitenkään haittaa kissan liikkumista. Se hyppää kevyesti lattiatasolta katonrajaan. Se on myös erittäin nopea. Joskus hännän puuttuminen voi kuitenkin aiheuttaa myös ongelmia. Onneksi ongelmat ovat harvinaisia ja havaitaan nopeasti jo aikaisessa vaiheessa. Rekisteröidyn manxin hankkiminen vastuulliselta kasvattajalta on tae kissan terveydestä. Manx on perusterve kissa, joka elää vanhaksi säilyttäen leikkisyytensä vanhempanakin.
Manxeilla on käynnissä parhaillaan kansainvälinen terveystutkimus Kitten Health Project (Dr. Susan Little, DVM) , jonka tarkoituksena on manx-pentueiden terveyden kartoitus. Samaa tutkimusta on jo tehty muillakin roduilla. Lisäksi tehdään DNA-tutkimusta (Dr. Leslie Lyons), jolla yritetään löytää manxien hännättömyyden aiheuttava geeni ja sen mutaatio.

## Lähteet

## Aiheesta muualla
Baldassare Galuppi

**Baldassare Galuppi** (18. lokakuuta 1706 – 3. tammikuuta 1785) oli venetsialainen säveltäjä, joka tunnetaan erityisesti opera buffa -oopperoistaan. Galuppi syntyi Buranon saarella ja häntä kutsuttiin nimellä *Il Buranello*.  Galuppi toimi jonkin aikaa Pietarin hovikapellin kuoronjohtajana ja Dmitri Bortnjanskin opettajana. Hän sävelsi myös paljon kosketinsoittimille, erityisesti cembalolle. Tyyliltään cembalomusiikki on galanttia, mutta erityisesti myöhemmissä teoksissa on viitteitä klassismin vaikutteista. Suuri osa näistä on sonaatteja, joita ei toistaiseksi ole vielä luetteloitu kunnolla.

## Aiheesta muualla